شرمین خان

شرمین دی بھیݨ 
شرمین اتے ایندی بھیݨ شائزہ خان پاکستان دی پہلی انٹرنیشنل ویمن کرکٹ ٹیم بݨائی ہئی۔ شرمین سڄے ہتھ نال بلے بازی کریندی ہئی اتے تیز گیند باز ہئی۔ اوں ݙو ٹیسٹ اتے 26 ہک روزہ بین الاقوامی میچاں وچ پاکستان دی نمائندگی کیتی ہئی۔

 کرکٹ نال وابستگی 
شرمین خان 26 ہک روزہ اتے ݙو ٹیسٹ میچاں وچ پاکستان دی نمائندگی کیتی۔

 تعلیم 
ݙونہاں بھیݨاں برطانیہ توں تعلیم حاصل کیتی اتے جݙاں اوہ 1992 دے ورلڈ کپ دا فائنل ݙیکھݨ لارڈز ڳئیاں تاں انہاں کوں خیال آیا جو پاکستان دی ویمن ٹیم وی ہوݨی چاہیدی ہے۔ ستمبر 1996ء وچ انہاں بین الاقوامی ویمن کرکٹ کونسل توں پاکستان کیتے ممبر شپ حاصل کیتی، جیندے بعد پاکستانی ویمن کرکٹ ٹیم 1997ء وچ بھارت وچ تھیوݨ آلے ورلڈ کپ کیتے کوالیفائی کر ڳئی۔

 مختصر 
شرمین اپݨا پہلا ہک روزہ میچ نیوزی لینڈ دے خلاف کرائسٹ چرچ وچ جنوری 1997ء وچ کھیݙیا جݙاں جو اوں اپݨا آخری ہک روزہ میچ سری لنکا دے خلاف موراتوا وچ جنوری 2002ء کوں کھیݙیا۔ اپریل 1998ء وچ اوں کولمبو وچ سری لنکا دے خلاف اپݨا پہلا ٹیسٹ میچ کھیݙیا جݙاں جو ݙوجھا اتے آخری ٹیسٹ میچ اوں ݙو سال بعد ڈبلن وچ آئرلینڈ دے خلاف کھیݙیا۔ سابق کھݙاری شرمین خان پاکستان وچ ویمن کرکٹ متعارف کراوݨ وچ اہم کردار ادا کیتا، اوں 28 میچاں وچ پاکستان دی نمائندگی کیتی۔ مرحومہ دے گھر آلیاں دے مطابق شرمین خان دی تدفین ݙینہہ کوں لاہور وچ تھئی ۔ صرف شرمین خان ہی نئیں بلکہ ایندے پیو وی ویمن کرکٹ سپورٹ کرݨ وچ اڳوں اڳوں رہندے ہن، نوے دے ݙہاکے وچ قومی سطح تے ویمن کرکٹ دے ودھارے وچ انہاں دا اہم کردار ہے۔ قومی ویمن کرکٹرز شرمین خان دی خدمات دی تعریف کریندے ہوئے ایندی وفات تے ٻہوں ݙکھ اتے رنج دا اظہار کیتا ہے۔

 انتقال 
خواتین کرکٹ ٹیم دی سابقہ مشہور کھݙاری ݙو ݙینہ پہلے انگلینڈ توں واپس آئی ہئی اتے نمونیا دی بیماری وچ مبتلا ہئی۔ ایندا انتقال 13 دسمبر 2018ء کوں لاہور وچ تھیا۔ انتقال دے ویلے ایندی عمر 46 سال ہئی۔

 ٻیا ݙیکھو 

 خواتین کی کرکٹ
 خواتین کی ٹیسٹ کرکٹ
 پاکستان قومی خواتین کرکٹ ٹیم
 پاکستانی خواتین ٹیسٹ کرکٹ کھلاڑیوں کی فہرست
 خواتین ایک روزہ بین الاقوامی
 فہرست پاکستان خواتین ایک روزہ کرکٹ کھلاڑی

 حوالہ جات 

ونکی:ویکی ڈیٹا کنوں انج مختصر وضاحت
ونکی:پاکستانی کرکٹ کِھݙار زنانیاں
ونکی:پاکستان دی ٹیسٹ کرکٹ کِھݙار زنانیاں